**РЕПУБЛИЧКО ТАКМИЧЕЊЕ ИЗ ОСНОВА ЕКОНОМИЈЕ**

Поштовани,

Економска школа „Ђука Динић“ из Лесковца је у школској 2019/2020. години домаћин Републичког такмичења из предмета Основи економије за ученике четвртог разреда средњих школа Србије у подручју рада економија, право и администрација.

На основу одлуке Скупштине Заједнице економских, правно-биротехничких, трговинских и угоститељско- туристичких школа Републичко такмичење ће се одржати 20. и 21. марта 2020. године у Економској школи „Ђука Динић“ у Лесковцу.

У прилогу дописа достављамо Вам:

1. Правилник о Републичком такмичењу за предмет Основи економије (у оквиру кога се налази образац жалбе)
2. Програм
3. Пријаву за такмичење
4. Информације о могућностима смештаја
5. Изјаву

Молимо Вас да попуњене пријаве доставите е-поштом или поштом уз напомену да ли остајете на свечаној вечери до **05.03.2020.** године.

Замолили бисмо и наставнике-менторе да пошаљу предлог теме за округли сто за наставнике.

Унапред Вам се захваљујемо што ћете својим учешћем допринети промоцији знања. Желимо Вам пријатан боравак у Лесковцу и пуно успеха на такмичењу.

Срдачан поздрав

У Лесковцу, Директор школе,

20.02.2020. год. Тања Петковић